****

**แบบประเมินเพื่อรับรองสถาบันผลิตบัณฑิตทางเภสัชศาสตร์**

**สภาเภสัชกรรม**

**๑. สถาบัน** (คณะ/มหาวิทยาลัย)

**๒. หลักสูตรที่เปิดสอน** (ชื่อหลักสูตร ปริญญา และคำย่อ ไทย/อังกฤษ)

๒.๑ ชื่อหลักสูตร (ไทย)

ชื่อหลักสูตร (อังกฤษ)

ชื่อปริญญา/คำย่อ (ไทย)

ชื่อปริญญา/คำย่อ (อังกฤษ)

๒.๒ ชื่อหลักสูตร (ไทย)

ชื่อหลักสูตร (อังกฤษ)

ชื่อปริญญา/คำย่อ (ไทย)

ชื่อปริญญา/คำย่อ (อังกฤษ)

**๓. ผู้แทนของสถาบันที่ให้ข้อมูล**

๑. (ตำแหน่ง)

๒. (ตำแหน่ง)

๓. (ตำแหน่ง)

๔. (ตำแหน่ง)

๕. (ตำแหน่ง)

**๔. คณะอนุกรรมการประเมินสถาบันและหลักสูตรเภสัชศาสตร์ ผู้ตรวจเยี่ยม**

๑.

๒.

๓.

๔.

๕.

๖.

๗.

๕. วันที่ตรวจเยี่ยม

ตั้งแต่วันที่ เดือน พ.ศ.

ถึงวันที่ เดือน พ.ศ.

**ปัจจัยและข้อกำหนดสำหรับการประเมิน**

| **ปัจจัย** | **ข้อกำหนด** | **มี**  **(ใช่)** | **ไม่มี**  **(ไม่ใช่)** | **เอกสาร / หลักฐาน /**  **เหตุผลสนับสนุน** | **เหตุผลเบื้องหลังของข้อกำหนด** |
| --- | --- | --- | --- | --- | --- |
| **ปัจจัยที่ ๑ คุณสมบัติของมหาวิทยาลัย/คณะ (หน่วยงาน)** | | | | |  |
| ๑.๑ | **คุณสมบัติระดับมหาวิทยาลัย**  ๑.๑.๑) เป็นมหาวิทยาลัย/สถาบันการศึกษาที่จัดตั้งขึ้นตามกฎหมายที่เกี่ยวข้อง |  |  |  | กำหนดให้องค์กรหรือสถาบัน การศึกษาที่จัดตั้งคณะเภสัชศาสตร์ต้องมีการจัดตั้งโดยมีกฎหมายรองรับอย่างถูกต้อง และต้องอยู่ในระดับ**“มหาวิทยาลัย**” ไม่ใช่ระดับที่ต่ำกว่า เช่น วิทยาลัย |
| ๑.๑.๒) มีปรัชญา/ปณิธาน วิสัยทัศน์ พันธกิจและวัตถุประสงค์ของมหาวิทยาลัยเขียนไว้เป็นลายลักษณ์อักษร |  |  |  | เพื่อให้สถาบันการศึกษาได้แสดง อัตลักษณ์ของมหาวิทยาลัย ปรัชญา วิสัยทัศน์ พันธกิจ  ซึ่งเป็นหลักสำคัญในการก่อตั้งและดำรงอยู่ของมหาวิทยาลัย โดยต้องมีความสอดคล้องกันของ ปรัชญา ปณิธาน พันธกิจ และ วัตถุประสงค์ |
| ๑.๒ | **คุณสมบัติระดับคณะ** |  |  |  |  |
|  | ๑.๒.๑) หน่วยงานที่ทำหน้าที่ผลิตบัณฑิตทางเภสัชศาสตร์ตามหลักสูตรที่ขอให้สภาเภสัชกรรมรับรองเป็นหน่วยงานระดับคณะหรือเทียบเท่า |  |  |  | กำหนดให้หน่วยงานผลิตบัณฑิตเป็นระดับคณะหรือเทียบเท่าเพื่อให้ผู้บริหารของคณะมีอำนาจในการตัดสินใจและบริหารคล่องตัวขึ้น |
| ๑.๒.๒) มีระบบธรรมาภิบาลขององค์กร ในการบริหารมหาวิทยาลัยและคณะ เพื่อป้องกัน/หลีกเลี่ยงผลประโยชน์ทับซ้อน |  |  |  | เนื่องจากระบบธรรมาภิบาล เป็นสิ่งสำคัญในการะบวนการบริหาร |
| ๑.๒.๓) ผู้บริหารระดับคณบดี ต้องมีคุณสมบัติดังต่อไปนี้ ครบทุกประเด็น  - ได้รับใบอนุญาตเป็นผู้ประกอบวิชาชีพ เภสัชกรรมจากสภาเภสัชกรรมที่ยังสามารถใช้ประกอบวิชาชีพเภสัชกรรม ได้อยู่  - ไม่เคยมีประวัติถูกดำเนินการลงโทษทางด้านจรรยาบรรณ เช่น ถูกพักใช้  เพิกถอน หรืออยู่ระหว่างการถูกพักใช้ใบอนุญาตฯ  - เป็นหรือเคยเป็นอาจารย์ประจำในสถาบันการศึกษา  - มีประสบการณ์ด้านการบริหารในสถาบันการศึกษา หรือมีประสบการณ์ ในการบริหารการศึกษาองค์กรทางวิชาการระดับสูงอื่นๆ ได้แก่ ผู้อำนวยการ ประธาน รองประธาน และเลขาธิการ  ที่คณะกรรมการเชื่อมั่นว่าจะทำหน้าที่บริหารได้ |  |  |  | เหตุผลในการกำหนดเกณฑ์ ในข้อนี้มีดังนี้  - คณบดีต้องเป็นผู้ได้รับใบ อนุญาตเป็นผู้ประกอบวิชาชีพเภสัชกรรมจากสภาเภสัชกรรมที่ยังคงใช้ได้อยู่ ณ วันที่ดำรง ตำแหน่งเพื่อให้เข้าใจบริบท การปฏิบัติวิชาชีพและการศึกษาทางเภสัชศาสตร์ที่ชัดเจน  - คณบดีต้องเป็นตัวอย่างที่ดีของคณาจารย์และนักศึกษา ในด้านจรรยาบรรณวิชาชีพ  - คณบดีซึ่งเป็นผู้บริหารสูงสุดของคณะเภสัชศาสตร์ต้องเคยเป็นอาจารย์ประจำในสถาบัน อุดมศึกษาเพื่อให้มีประสบการณ์ด้านการเรียนการสอนเพียงพอ  - คณบดีต้องมีประสบการณ์ด้านการบริหารในสถาบัน การศึกษาเภสัชศาสตร์หรือมีประสบการณ์ในการบริหารองค์กรทางวิชาการระดับสูงอื่นๆ ที่ทำให้เชื่อมั่นว่าจะทำหน้าที่บริหารคณะเภสัชศาสตร์ได้ |
| ๑.๒.๔) ผู้บริหารระดับรองคณบดี อย่างน้อย ๑ คน ต้องมีคุณสมบัติดังต่อไปนี้ ครบทุกประเด็น  - ได้รับใบอนุญาตเป็นผู้ประกอบวิชาชีพ เภสัชกรรมจากสภาเภสัชกรรมที่ยัง สามารถใช้ประกอบวิชาชีพเภสัชกรรม ได้อยู่  - ไม่เคยมีประวัติถูกดำเนินการลงโทษทางด้านจรรยาบรรณ เช่น ถูกพักใช้  เพิกถอน หรืออยู่ระหว่างการถูกพักใช้ใบอนุญาตฯ  - เป็นหรือเคยเป็นอาจารย์ประจำ  ในสถาบันการศึกษา  - มีประสบการณ์ด้านการบริหารในสถาบันการศึกษา หรือมีประสบการณ์ ในการบริหารการศึกษาองค์กรทางวิชาการระดับสูงอื่นๆ ได้แก่ ผู้อำนวยการ ประธาน รองประธาน และเลขาธิการ  ที่คณะกรรมการเชื่อมั่นว่าจะทำหน้าที่บริหารได้ |  |  |  | - รองคณบดีอย่างน้อย ๑ คน ต้องเป็นผู้ได้รับใบอนุญาต เป็นผู้ประกอบวิชาชีพเภสัชกรรมจากสภาเภสัชกรรมที่ยังคงใช้ ได้อยู่ ณ วันที่ดำรงตำแหน่งเพื่อให้เข้าใจบริบทการปฏิบัติวิชาชีพและการศึกษาทางเภสัชศาสตร์ที่ชัดเจน  - รองคณบดีต้องเป็นตัวอย่าง ที่ดีของคณาจารย์และนักศึกษาในด้านจรรยาบรรณวิชาชีพ  - รองคณบดีต้องเคยเป็นอาจารย์ประจำในสถาบันอุดมศึกษาเพื่อ ให้มีประสบการณ์ด้านการเรียนการสอนเพียงพอ  - รองคณบดีต้องมีประสบการณ์ด้านการบริหารในสถาบัน การศึกษาเภสัชศาสตร์หรือ มีประสบการณ์ในการบริหารองค์กรทางวิชาการระดับสูง อื่น ๆ ที่ทำให้เชื่อมั่นว่าจะทำหน้าที่บริหารคณะเภสัชศาสตร์ได้ |
| ๑.๓ | **ความสอดคล้องของ ปรัชญา ปณิธาน  พันธกิจ วัตถุประสงค์ในการผลิตบัณฑิต**  ๑.๓.๑) คณะมีปณิธาน และพันธกิจระบุไว้ชัดเจนว่ามุ่งผลิตเภสัชกรที่มีความรู้ความสามารถ และคุณสมบัติตามที่ สภาเภสัชกรรมกำหนดและสอดคล้องกับความต้องการของประเทศ |  |  |  | เพื่อให้คณะเภสัชศาสตร์ได้ แสดงอัตลักษณ์ของคณะฯ  และมหาวิทยาลัย ปณิธาน และ พันธกิจ ซึ่งเป็นหลักสำคัญ ในการก่อตั้งและดำรงอยู่ของคณะฯ โดยมีความสอดคล้องกันของปรัชญา ปณิธาน พันธกิจ และวัตถุประสงค์ |
| ๑.๓.๒) คณะมีหลักสูตรที่มีปรัชญาและวัตถุประสงค์ชัดเจน และสัมพันธ์สอดคล้องกับแผนพัฒนาการศึกษาระดับอุดมศึกษาของชาติ แผนพัฒนาสุขภาพแห่งชาติ แผนพัฒนาระบบยาและวิชาชีพเภสัชกรรม ภารกิจหลักของสถาบันอุดมศึกษา รวมทั้งแผนพัฒนาสถาบัน |  |  |  | เพื่อให้คณะเภสัชศาสตร์ ได้จัด ทำหลักสูตรที่มีปรัชญาและวัตถุประสงค์ที่สอดคล้อง กับปณิธาน พันธกิจ และวัตถุประสงค์ของคณะเภสัชศาสตร์ |
| ๑.๔ | **๑.๔. โครงสร้างและระบบบริหาร**  ๑.๔.๑) มหาวิทยาลัยมีโครงสร้าง และระบบบริหารงานที่ชัดเจนเพื่อสนับสนุนการจัด การศึกษาให้บรรลุตามปณิธาน ได้แก่ การบริหารงานทั่วไป การบริหารการศึกษา การวิจัย การให้บริการวิชาการแก่สังคม และการทำนุบำรุงศิลปวัฒนธรรม เป็นต้น |  |  |  | โครงสร้างและระบบการบริหารที่ชัดเจนของมหาวิทยาลัยย่อมส่งผลการบริหารงานของคณะเภสัชศาสตร์ |
| ๑.๔.๒) ระบบบริหารงาน จัดทำเป็นระเบียบของมหาวิทยาลัย และประกาศ ให้ผู้เกี่ยวข้องทราบทั่วกันตามหลักการบริหารจัดการที่ดี |  |  |  | โครงสร้างและระบบการบริหารที่ดีของมหาวิทยาลัยย่อมส่งผลต่อการบริหารงานของคณะ เภสัชศาสตร์ |
| ๑.๕ | **การขอเปิดคณะเภสัชศาสตร์ใหม่**  ในระยะ ๑๐ ปีแรก มหาวิทยาลัยที่ดำเนินการเปิดคณะใหม่ต้องมีการทำความตกลงเป็นลายลักษณ์อักษรว่าด้วยความร่วมมือทางวิชาการด้านเภสัชศาสตร์กับมหาวิทยาลัยของรัฐที่มีประสบการณ์ และมีความเข้มแข็งในการดำเนินการเปิดหลักสูตรเภสัชศาสตร์มาแล้วไม่น้อยกว่า ๑๕ ปี เพื่อทำหน้าที่เป็นสถาบันพี่เลี้ยงจำนวนไม่น้อยกว่า ๑ แห่ง สถาบันพี่เลี้ยงจะทำหน้าที่พี่เลี้ยง แก่คณะฯ ใหม่ได้ไม่เกิน ๑ คณะ |  |  |  | สถาบันเปิดใหม่ยังมีจำนวนอาจารย์น้อยและอาจารย์ส่วนใหญ่ไม่มีหรือมีประสบการณ์น้อย ประกอบกับห้องเรียน เครื่องมือและอุปกรณ์การเรียนการสอน โดยเฉพาะห้อง ปฏิบัติการที่อาจยังไม่พร้อม สถาบันพี่เลี้ยงจึงมีความสำคัญในการช่วยเหลือให้สถาบัน ที่เปิดใหม่สามารถเปิดสอน ได้อย่างประสิทธิภาพ และจากประสบการณ์การประเมินสถาบันเปิดใหม่ที่ผ่านมาพบว่า ส่วนใหญ่ในการเปิดสอนช่วงแรก สถาบันใหม่ต้องใช้อาจารย์พิเศษจากสถาบัน พี่เลี้ยง รวมทั้งบางแห่งต้องยืมอุปกรณ์การเรียนการสอน และต้องขอใช้ห้องปฏิบัติการ ของสถาบันพี่เลี้ยง เนื่องจากการสั่งซื้อ อุปกรณ์ เครื่องมือและการสร้างห้องปฏิบัติการอาจไม่สำเร็จตามแผนที่วางไว้ |
| ๑.๖ | **การยื่นความจำนงเพื่อขอรับการประเมินรับรองสถาบันและความเห็นชอบหลักสูตร**  มหาวิทยาลัยยื่นความจำนงเพื่อขอรับ การประเมินรับรองสถาบันและเห็นชอบหลักสูตรจะต้องเสนอหลักสูตรให้สภา เภสัชกรรมให้ความเห็นชอบ โดยหลักสูตร ต้องได้รับความเห็นชอบโดยให้ยื่นก่อนวันเปิดภาคการศึกษาที่รับนักศึกษาเข้าเรียนเป็นระยะเวลาอย่างน้อย ๑๘๐ วัน โดยให้สถาบันการศึกษาแจ้งวันเปิดภาคการศึกษามาพร้อมกับการเสนอหลักสูตร ทั้งนี้หลักสูตรต้องผ่านการกลั่นกรองจากมหาวิทยาลัยมาแล้วระดับหนึ่ง แต่ไม่จำเป็นต้องผ่านสภามหาวิทยาลัย |  |  |  | ตามหลักการการขอความเห็น ชอบจากองค์ใด ๆ ก็ตามหลัก สูตรต้องได้รับความเห็นชอบจากองค์กรนั้นก่อนจึงจะใช้หลักสูตรได้และเพื่อให้มีความชัดเจและปฏิบัติได้ตามข้อกำหนด โดยที่ยังคงกำหนด ให้เสนอหลักสูตรก่อนวันเปิดภาคการศึกษา 180 วัน นั้น เนื่องจากการให้ความเห็นชอบหลักสูตรต้องใช้เวลาในการพิจารณา และหากหลักสูตรใดต้องแก้ไขจะได้มีเวลาแก้ไข ทันก่อนเปิดภาคการศึกษา |
| ๑.๗ | **ความพร้อมของสถาบันที่ยื่นขอรับรอง**  ๑.๗.๑) มีความพร้อมด้านทรัพยากรที่จำเป็นเพื่อใช้ในการจัดการศึกษา โดยเฉพาะอาจารย์ สถานที่ อาคารเรียน ห้องเรียน ห้องปฏิบัติการ สื่อการศึกษา และอุปกรณ์การเรียนการสอน รวมทั้งเงินงบประมาณครบถ้วนตามเกณฑ์ที่กำหนด |  |  |  | ความพร้อมด้านทรัพยากร เป็นสิ่งจำเป็นสำหรับการจัดการศึกษา |
| ๑.๗.๒) มีแผนดำเนินงานระยะ ๕ ปี ที่มีความชัดเจน และเป็นไปได้ โดยต้องมีแผนปฏิบัติการแสดงให้เห็นว่ามีความพร้อมดังกล่าวก่อนเริ่มการศึกษาของแต่ละชั้นปีอย่างน้อย ๑ ปีการศึกษา |  |  |  | การดำเนินงานที่ดีต้องมีแผนดำเนินงานทั้งระยะสั้นและระยะยาวเพื่อแสดงถึงการเตรียมความพร้อมในการจัดการศึกษา |
|  | ๑.๗.๓) มีแผนการรับนิสิต/นักศึกษาที่สอดคล้องกับทรัพยากรที่สนับสนุน และมีการปฏิบัติตามแผน |  |  |  | จำนวนการรับนิสิต/นักศึกษาต้องสอดคล้องกับทรัพยากร ที่สนับสนุน และมีการปฏิบัติตามแผน เพื่อให้การสอนมีประสิทธิภาพ |
| **ปัจจัยที่ ๒ อาจารย์** | | | | |  |
| ๒.๑ | **คุณวุฒิของอาจารย์ผู้สอน**  ๒.๑.น่าจะส่งให้สภาเภสัชกรรมเป็นเวลาอย่างย้อย 120 วัน8;k,8๑) อาจารย์ที่สอนรายวิชาระดับวิชาชีพเป็นผู้ได้รับใบอนุญาตเป็น ผู้ประกอบวิชาชีพเภสัชกรรมจากสภา เภสัชกรรมที่ยังสามารถใช้ประกอบวิชาชีพเภสัชกรรมได้อยู่ ไม่น้อยกว่าร้อยละ ๘๐ ของอาจารย์ที่สอนในกลุ่มวิชาชีพ |  |  |  | หลักสูตรเภสัชศาสตรบัณฑิตเป็นหลักสูตรด้านวิชาชีพที่สอนเภสัชกรให้ออกไปปฏิบัติวิชาชีพเภสัชกรรม ผู้สอนส่วนใหญ่ จึงควรได้รับใบอนุญาตเป็น ผู้ประกอบวิชาชีพเภสัชกรรมจากสภาเภสัชกรรม เพราะเป็นผู้เข้าใจบริบทของวิชาชีพมากกว่าผู้ที่ไม่ได้ประกอบวิชาชีพฯ แต่ก็มีอาจารย์ที่ไม่มีใบประกอบวิชาชีพฯ ช่วยสอนรายวิชาพื้นฐานได้ แต่ไม่ควรเกินร้อยละ ๒๐ |
| ๒.๑.๒) คุณวุฒิของอาจารย์ อัตราส่วนขั้นต่ำต้องเป็นปริญญาเอกหรือเทียบเท่าไม่น้อยกว่าร้อยละ ๕๐ หรือมีแผนพัฒนาอาจารย์ไปสู่เป้าหมายอย่างชัดเจน |  |  |  | อาจารย์ต้องได้รับการพัฒนาให้มีคุณวุฒิไม่ต่ำกว่าปริญญาเอกตามเกณฑ์ของ สกอ. เพราะนอกจากจะต้องมีการจัดการ การสอนอย่างมีประสิทธิภาพแล้ว จะต้องมีความสามารถ ในด้านการวิจัยด้วย |
| ๒.๑.๓) มีอาจารย์ซึ่งเชี่ยวชาญเฉพาะสาขาวิชา เช่น อาจารย์ผู้ได้รับวุฒิบัตรหรือหนังสืออนุมัติในสาขาวิชาชีพตามความเหมาะสม หรือมีแผนพัฒนาอาจารย์ไปสู่เป้าหมายอย่างชัดเจน |  |  |  | เพื่อให้การสอนมีประสิทธิภาพจึงจำเป็นต้องมีอาจารย์ผู้เชี่ยว ชาญในด้านนี้ โดยมีผู้สำเร็จ การศึกษาวุฒิบัตรหรือได้รับหนังสืออนุมัติในสาขาวิชาชีพเภสัชกรรมในสาขาที่คณะฯ  เปิดสอน เป็นการส่งเสริมให้มีการพัฒนาอาจารย์ให้ได้รับวุฒิบัตร/อนุมัติบัตรที่สอดคล้องกับสาขาที่เปิดสอน |
| ๒.๑.๔) คุณวุฒิของอาจารย์ในรายวิชาพื้นฐานและสาขาวิชาชีพต่าง ๆ ตามรายวิชา ที่เปิดสอนต้องมีเพียงพอ |  |  |  | ต้องมีจำนวนอาจารย์ในมหาวิทยาลัยเพียงพอที่จะสอนในรายวิชาพื้นฐานวิชาชีพ  ทั้งพื้นฐานวิทยาศาสตร์ และ พรีคลินิก โดยจะสังกัดคณะใด ก็ได้ สำหรับอาจารย์ที่สอนวิชาชีพ อย่างน้อยต้องมีอาจารย์เพียงพอในการสอนรายวิชาชีพแต่ละด้านคือ ด้านการใช้ยาในผู้ป่วย ด้านผลิตภัณฑ์ และด้านเภสัชศาสตร์สังคมและบริหาร โดยใช้สัดส่วนในแต่ละด้าน ๑:๘ ตามที่ สกอ.กำหนด |
| ๒.๑.๕) มีอาจารย์ประจำเต็มเวลาที่ยังไม่มีประสบการณ์การสอนจำนวนไม่เกินครึ่งหนึ่งของอาจารย์ประจำทั้งหมด และต้องมีกระบวนการพัฒนาทักษะด้านการสอนให้แก่อาจารย์ |  |  |  | ทักษะด้านการสอนที่ดีเป็น สิ่งจำเป็นสำหรับการสอนนักศึกษาให้มีประสิทธิภาพ  ในการเปิดสอนหลักสูตรจึงต้องมีอาจารย์ที่มีประสบการณ์สอนไม่น้อยกว่าครึ่งหนึ่ง และต้องมีกระบวนพัฒนาทักษะการสอนให้อาจารย์ |
| ๒.๒ | **จำนวนอาจารย์ผู้สอน**  ๒.๒.๑) จำนวนอาจารย์ประจำเต็มเวลาต่อนิสิต/นักศึกษา (คำนวณตามค่า Full Time Equivalent Student, FTES) สำหรับการเรียนการสอนรายวิชาที่คณะเปิดสอนในหมวดวิชาชีพ และรายวิชาพื้นฐานวิชาชีพที่เปิดสอนเอง (โดยคำนวณทั้งหลักสูตร)  มีสัดส่วนไม่มากกว่า ๑ : ๘ โดยให้นับรวมอาจารย์/เภสัชกร/ผู้สอนนักศึกษาที่สังกัดคณะเภสัชศาสตร์และมีหลักฐานการสอนนิสิต/นักศึกษาเป็นประจำชัดเจน |  |  |  | จำนวนอาจารย์ต้องสอดคล้องกับจำนวนนักศึกษาโดยยึด FETS สัดส่วนไม่มากกว่า ๑:๘ ตามเกณฑ์ของ สกอ. คือ ต้องมีจำนวนอาจารย์เพียงพอที่จะสอนในรายวิชาพื้นฐานวิชาชีพ ทั้งพื้นฐานวิทยาศาสตร์ และ พรีคลินิก โดยจะสังกัดคณะใด ก็ได้ สำหรับอาจารย์ที่สอนวิชาชีพ อย่างน้อยต้องมีอาจารย์เพียงพอในการสอนรายวิชาชีพแต่ละด้านคือ ด้านการใช้ยาในผู้ป่วย ด้านผลิตภัณฑ์ และด้านเภสัชศาสตร์สังคมและบริหาร โดยใช้สัดส่วนในแต่ละด้าน ๑:๘ ตามที่ สกอ.กำหนด |
| ๒.๒.๒) รายวิชาพื้นฐานวิชาชีพด้าน พรีคลินิก มีอาจารย์รองรับชัดเจนในการสอนวิชากายวิภาคศาสตร์, สรีรวิทยา, ชีวเคมี, จุลชีววิทยา หรือด้านอื่นที่เกี่ยวข้องกับวิชาพื้นฐานวิชาชีพ และหากคณะเภสัชศาสตร์ใดสอนรายวิชาเหล่านี้เองก็ต้องนำรายวิชาเหล่านี้มาคำนวณจำนวนอาจารย์ของคณะเภสัชศาสตร์เพิ่มเติมตามเกณฑ์ FTES ไม่มากกว่า ๑:๘ |  |  |  | อาจารย์ที่สอนในรายวิชา พื้นฐานวิชาชีพ ทั้งพื้นฐานวิทยาศาสตร์ และพรีคลินิก  ใช้สัดส่วน ๑:๘ ตามที่ สกอ.กำหนด |
| ๒.๒.๓) รายวิชาด้านผลิตภัณฑ์ มีอาจารย์ที่สำเร็จการศึกษาด้านเภสัชเคมี, เภสัชกรรม, เภสัชอุตสาหกรรม, เภสัชเวท หรือด้านอื่นที่เกี่ยวข้องกับด้านผลิตภัณฑ์ ตามเกณฑ์ FTES ไม่มากกว่า ๑ : ๘ |  |  |  | เพื่อให้การเรียนการสอนมีประสิทธิภาพ การสอนด้านผลิตภัณฑ์ การผลิตยา ต้องใช้อาจารย์ที่สำเร็จการศึกษาด้านนี้ หรือแม้ไม่ได้สำเร็จการศึกษาด้านนี้โดยตรงก็ต้องมีประสบ การณ์ในด้านนี้ที่มีหลักฐานชัดเจน โดยใช้สัดส่วน ๑:๘ ตามที่ สกอ.กำหนด |
| ๒.๒.๔) รายวิชาด้านผู้ป่วย มีอาจารย์ที่สำเร็จการศึกษาด้านเภสัชวิทยา (อาจอยู่คณะอื่นก็ได้), เภสัชกรรมคลินิก หรือสำเร็จการศึกษา Pharm. D. หรือด้านอื่นที่เกี่ยวข้องกับผู้ป่วย สอนรายวิชาในหลักสูตร ตามเกณฑ์ FTES ไม่มากกว่า ๑ : ๘ |  |  |  | เพื่อให้การเรียนการสอน มีประสิทธิภาพ การสอนด้านผู้ป่วย ต้องใช้อาจารย์ที่สำเร็จการศึกษา หรือแม้ไม่ได้สำเร็จการศึกษาด้านนี้โดยตรงก็ต้อง มีประสบการณ์ในด้านนี้ ที่มีหลักฐานชัดเจน โดยใช้สัดส่วน ๑:๘ ตามที่ สกอ.กำหนด |
|  | ๒.๒.๕) รายวิชาด้านเภสัชศาสตร์สังคม และการบริหารเภสัชกิจ มีอาจารย์ที่สำเร็จการศึกษาด้านเภสัชศาสตร์สังคม, การบริหาร, หรือด้านอื่นที่เกี่ยวข้องกับด้านสังคมศาสตร์, สาธารณสุข, ระบาดวิทยา เป็นต้น ตามเกณฑ์ FTES ไม่มากกว่า ๑ : ๘ |  |  |  | เพื่อให้การเรียนการสอนมีประสิทธิภาพ การสอนด้านเภสัชศาสตร์สังคมและ การบริหาร ต้องใช้อาจารย์ ที่สำเร็จการศึกษา หรือแม้ไม่ได้สำเร็จการศึกษาด้านนี้โดยตรง ก็ต้องมีประสบการณ์ในด้านนี้ ที่มีหลักฐานชัดเจน โดยใช้สัดส่วน ๑:๘ ตามที่ สกอ.กำหนด |
|  | ๒.๒.๖) ให้มีจำนวนอาจารย์สายการบริบาลทางเภสัชกรรมที่เป็นอาจารย์ประจำของคณะเภสัชศาสตร์ที่ปฏิบัติวิชาชีพในแหล่งฝึกต่อจำนวนนักศึกษาสายการบริบาลทางเภสัชกรรมแต่ละชั้นปี ในสัดส่วนจำนวนอาจารย์ต่อนักศึกษา ดังนี้  ปีการศึกษา ๒๕๖๐ - ๒๕๖๑ ๑ : ๑๐  ปีการศึกษา ๒๕๖๒ - ๒๕๖๓ ๑ : ๘  ปีการศึกษา ๒๕๖๔ – ๒๕๖๗ 65 ๑ : ๖  ปีการศึกษา ๒๕๖๘ เป็นต้นไป ๑ : ๔  อาจารย์ที่นับว่าสอนแบบ practice-based ในแหล่งฝึกมีคุณสมบัติ ดังนี้  ก. อาจารย์ประจำของคณะเภสัชศาสตร์  ข. ต้องไปปฏิบัติงานบริบาลทางเภสัชกรรมที่แหล่งฝึกอย่างน้อย ๔๕ ชั่วโมงต่อภาคการศึกษา ซึ่งเทียบเท่ารายวิชาปฏิบัติการ ๑ หน่วยกิต  ค. ต้องสอนนักศึกษาในแหล่งฝึกปฏิบัติงาน  หมายเหตุ การนับจำนวนนักศึกษาจะนับเฉพาะนักศึกษาสาขาบริบาลทางเภสัชกรรมเท่านั้น โดยพิจารณาจากจำนวนรับนักศึกษาในสาขาการบริบาลทางเภสัชกรรม |  |  |  | เนื่องจากการสอนในหลักสูตรเภสัชศาสตร์แต่เดิมอาจารย์ ที่สอนในสายการบริบาลทางเภสัชกรรมส่วนใหญ่ไม่มีประสบการณ์ในการดูแลการใช้ยาในผู้ป่วยโดยตรง ทำให้สอนนิสิต/นักศึกษาตามตำราซึ่งอาจไม่สะท้อนสถานการณ์จริง จึงจำเป็นต้องกำหนดเกณฑ์ ข้อนี้“เพื่อให้อาจารย์ มีประสบการณ์ในการบริบาลผู้ป่วยจริงและจะนำมาสู่ ประโยชน์ทางการศึกษาของนักศึกษา” **โดยมีเป้าหมายคือ ปีการศึกษา ๒๕๖๘ เป็นต้นไป 65 ๑:๔** |
| ๒.๓ | **การพัฒนาอาจารย์**  ๒.๓.๑) มหาวิทยาลัยที่เปิดสอนหลักสูตร เภสัชศาสตร์ ต้องจัดทำแผน/โครงการ ที่ชัดเจน เพื่อพัฒนาอาจารย์ด้านการจัดการเรียนการสอน การปฏิบัติงานวิชาชีพ การประเมินผลอย่างต่อเนื่อง |  |  |  | การพัฒนาอาจารย์เป็นสิ่งสำคัญที่ส่งผลต่อประสิทธิภาพการสอน |
| ๒.๓.๒) มีนโยบาย และแผนปฏิบัติการ ที่ชัดเจนในการสนับสนุนให้อาจารย์เข้าร่วมอบรม ศึกษา ดูงาน สัมมนา ประชุมวิชาการ ในประเทศหรือต่างประเทศอย่างชัดเจน |  |  |  | การพัฒนาอาจารย์เป็นสิ่งสำคัญที่ส่งผลต่อประสิทธิภาพการสอน |
| ๒.๔ | มีระบบการมอบหมายภาระงานด้าน การสอนให้อาจารย์ประจำแต่ละคนตลอดหลักสูตร มีระบบประเมินการสอน และการประเมินภาระงานอาจารย์ |  |  |  | เป็นระบบประกันคุณภาพ ที่จะต้องมีผู้รับผิดชอบภาระงานในด้านต่าง ๆ รวมทั้งด้านงานสอน เป็นลายลักษณ์อักษร การมีระบบประเมินการสอนและระบบประเมินภาระงาน เป็นระบบประกันคุณภาพ การเรียนการสอน ทั้งจากผู้เรียนและผู้ที่ได้รับมอบหมาย |
| **ปัจจัยที่ ๓ เกณฑ์การรับนิสิต/นักศึกษา** | | | | |  |
| ๓.๑ | กำหนดคุณสมบัติของผู้เข้าศึกษาให้สอดคล้องกับเกณฑ์คุณสมบัติของผู้สมัครสอบคัดเลือกเข้าศึกษาสาขาวิชาเภสัชศาสตร์ที่ประกาศโดยสำนักงานคณะกรรมการการอุดมศึกษา และเป็นไปตามเกณฑ์มาตรฐานผู้ประกอบวิชาชีพเภสัชกรรมของสภาเภสัชกรรม |  |  |  | เกณฑ์ข้อนี้เป็นการกำหนดคุณสมบัติของผู้เข้าศึกษา ซึ่งถือเป็น input ที่สำคัญ ของการผลิตบัณฑิตซึ่งต้องสอดคล้องกับเกณฑ์ของ สกอ. และ พรบ.วิชาชีพเภสัชกรรม |
| ๓.๒ | หลักเกณฑ์และวิธีการคัดเลือกนิสิต/นักศึกษาต้องครอบคลุมการประเมิน**ความรู้ทางด้านวิชาการ และเจตคติต่อวิชาชีพ** |  |  |  | วิธีการคัดเลือกควรครอบคลุมทั้งความรู้ทางด้านวิชาการและเจตคติต่อวิชาชีพเพื่อให้มั่นใจว่าผู้สมัครสามารถศึกษาได้จนสำเร็จการศึกษา และสามารถประกอบวิชาชีพได้ต่อไป |
| ๓.๓ | หลักเกณฑ์และวิธีการคัดเลือกนิสิต/นักศึกษาที่กำหนดจะต้องชัดเจนมีความโปร่งใส และยุติธรรม |  |  |  | ความโปร่งใสและยุติธรรมเป็นสิ่งสำคัญในทุกมิติของสังคม |
| ๓.๔ | การกำหนดจำนวนนิสิต/นักศึกษาที่จะรับได้จริงในแต่ละปีการศึกษา จะต้องสอดคล้องกับแผนการรับนิสิต/นักศึกษาที่กำหนดไว้เป็นแผนระยะยาวตามที่แจ้งไว้แต่เดิมเป็นลายลักษณ์อักษร หากจะมีการรับเกินกว่าแผนที่กำหนดไว้ จะต้องมีการแสดงให้เห็นว่ามีอาจารย์ และทรัพยากรเพียงพอแก่การดำเนินการอย่างชัดเจน  ทั้งนี้ แผนการรับนิสิตนักศึกษาต้องสอดคล้องกับจำนวนคณาจารย์โดยใช้เกณฑ์ FTES  ๑:๘ ตามเกณฑ์ในปัจจัยที่ ๒ อาจารย์ โดยพิจารณาทั้งในภาพรวมของอาจารย์ทั้งหมด และจำนวนของอาจารย์ในแต่ละด้าน คือ ด้านพื้นฐานวิชาชีพ ด้านผู้ป่วย ด้านผลิตภัณฑ์ และด้านเภสัชศาสตร์สังคมและการบริหาร  สำหรับหลักสูตรสาขาการบริบาลทางเภสัชกรรมต้องมีจำนวนอาจารย์ปฏิบัติวิชาชีพ ในแหล่งฝึกต่อนักศึกษาสาขาการบริบาลทางเภสัชกรรมแต่ละชั้นปีตามสัดส่วนที่สภาเภสัชกรรมกำหนด  โดยแผนการรับนิสิตนักศึกษาให้เผื่อจากการคำนวณตาม FTES ๑ : ๘ เนื่องจากการลาออก และตกออกอีกร้อยละ ๒๐ และ**หากคณะเภสัชศาสตร์ใดมีจำนวนอาจารย์เพิ่มเติม และประสงค์จะรับนักศึกษาเผื่อเกินกว่าร้อยละ ๒๐ ให้คณะเภสัชศาสตร์ทำหนังสือถึงสภาเภสัชกรรม ภายในเดือนธันวาคมของแต่ละปีเพื่อขอให้พิจารณาจำนวนรับเกินกว่าร้อยละ ๒๐ เป็นกรณีพิเศษ โดยส่งข้อมูลการลาออก หรือตกออกย้อนหลังไม่น้อยกว่า ๓ ปี เพื่อประกอบการพิจารณา** |  |  |  | จำนวนนิสิต/นักศึกษาที่รับต้องสอดคล้องกับจำนวนอาจารย์ที่มีอยู่  เหตุผลของการขอความร่วมมือส่งข้อมูล ๓ ปี เพื่อให้เห็นสถิติการรับนักศึกษาและเป็นข้อมูลประกอบการพิจารณาจำนวนรับที่สอดคล้องกับสภาพจริง |
| **ปัจจัยที่ ๔ ความพร้อมในการจัดการศึกษาหมวดวิชาในหลักสูตร** | | | | |  |
| ๔.๑ | **การจัดการศึกษาหมวดวิชาศึกษาทั่วไป**  คณะต้องมีการจัดการศึกษาหมวดวิชาศึกษาทั่วไป ให้เป็นไปตามที่คณะกรรมการการอุดมศึกษากำหนดอย่างครบถ้วนสมบูรณ์ |  |  |  | การศึกษาทั่วไปเป็นการทำให้นิสิต/นักศึกษาดำรงตนอยู่ในสังคมได้อย่างมีความสุข จึงต้องมีการจัดการศึกษาที่ดี |
| ๔.๒ | **การจัดการศึกษาระดับพื้นฐานวิชาชีพ**  มหาวิทยาลัยต้องมีการจัดการศึกษาในหมวดวิชาทางด้านวิทยาศาสตร์กายภาพ และชีวภาพที่มีความเข้มแข็ง มีห้องปฏิบัติการ เครื่องมือ/อุปกรณ์/สื่อ เพื่อสนับสนุนการจัดการเรียนการสอนในระดับพื้นฐานวิชาชีพ ทั้งภาคทฤษฎีและภาคปฏิบัติการ โดยครอบคลุมเนื้อหาสาระตามหลักสูตร |  |  |  | ความเข้มแข็งในการจัดการศึกษาในหมวดวิชาทางด้านวิทยาศาสตร์กายภาพและชีวภาพที่มีความเข้มแข็งย่อมเป็นพื้นฐานที่ดีในการทำให้นิสิต/นักศึกษาเรียนวิชาชีพได้ดี |
| ๔.๓ | **การจัดการศึกษาระดับวิชาชีพ**  ๔.๓.๑) คณะที่ดำเนินการหลักสูตรเภสัชศาสตร์ ต้องมีการจัดการศึกษาในหมวดวิชาชีพที่มีความเข้มแข็ง มีห้องปฏิบัติการ เครื่องมือ/อุปกรณ์/สื่อเพื่อสนับสนุนการจัดการเรียนการสอน |  |  |  | การจัดการศึกษาในหมวดวิชาชีพที่มีความเข้มแข็ง  มีห้องปฏิบัติการ เครื่องมือ/อุปกรณ์/สื่อเพื่อสนับสนุน การจัดการเรียนการสอน ที่ครบถ้วน ย่อมส่งผลต่อประสิทธิภาพการสอน |
| ๔.๓.๒) คณะมีการจัดการเรียนการสอนรายวิชาหมวดวิชาชีพทั้งภาคทฤษฎี และภาคปฏิบัติการและการฝึกปฏิบัติวิชาชีพ โดยครอบคลุมเนื้อหาสาระตามเกณฑ์มาตรฐานความรู้ความสามารถของ ผู้ประกอบวิชาชีพเภสัชกรรม |  |  |  | เนื้อหาสาระในหมวดวิชาชีพ ต้องสอดคล้องตามเกณฑ์มาตรฐานความรู้ความสามารถของผู้ประกอบวิชาชีพเภสัชกรรม |
| **ปัจจัยที่ ๕ ความพร้อมของการจัดการฝึกปฏิบัติวิชาชีพ** | | | | |  |
| ๕.๑ | **การเตรียมความพร้องของการจัดการฝึกปฏิบัติงาน**  ๕.๑.๑) มีแหล่งฝึกปฏิบัติวิชาชีพที่สนับสนุนให้การฝึกปฏิบัติวิชาชีพเป็นไปตาม “เกณฑ์มาตรฐานว่าด้วยการฝึกปฏิบัติวิชาชีพ เภสัชกรรม” และ “คู่มือการฝึกปฏิบัติวิชาชีพเภสัชกรรม” ของสภาเภสัชกรรม  หรือที่ดำเนินการร่วมกับสถาบันการศึกษาฉบับที่เป็นปัจจุบัน  **หมายเหตุ การประเมินแหล่งฝึกยึดตามประกาศสภาเภสัชกรรม ๒๖/๒๕๕๔ เรื่อง เกณฑ์มาตรฐานแหล่งฝึกปฏิบัติงานวิชาชีพ คณะกรรมการการศึกษาเภสัชศาสตร์ สภาเภสัชกรรม และประกาศเภสัชกรรมที่ ๔๔/๒๕๕๙ คณะกรรมการการศึกษาเภสัชศาสตร์ สภาเภสัชกรรม (แก้ไขเพิ่มเติมครั้งที่ ๑)** |  |  |  | เพื่อให้นิสิต/นักศึกษาได้ฝึกปฏิบัติงานในแหล่งฝึกที่ดี แหล่งฝึกปฏิบัติงานจึงต้องเป็นไปตามเกณฑ์ที่สภาเภสัชกรรมกำหนด |
| ๕.๑.๒) มหาวิทยาลัย/สถาบันต้องจัดให้มีแหล่งฝึกปฏิบัติวิชาชีพ โดยต้องมีความเหมาะสมด้าน   * จำนวน * ประเภท * โครงสร้างและสิ่งอำนวยความสะดวกทางวิชาการของแหล่งฝึกปฏิบัติ * ขีดความสามารถในการรับการฝึกปฏิบัติได้เพียงพอตามจำนวนนิสิต/นักศึกษาและระยะเวลาที่ต้องทำการฝึก * ความพร้อมในการจัดการฝึกปฏิบัติงานวิชาชีพตามข้อ ๕.๒ - ๕.๕ ให้เป็นไปตามโครงสร้างหลักสูตร |  |  |  | ความพร้อมของแหล่งฝึกเป็นสิ่งจำเป็นสำหรับการผลิตบัณฑิตให้มีประสิทธิภาพ |
| ๕.๑.๓) มหาวิทยาลัย หรือคณะต้องมีหนังสือ/เอกสาร/แผนที่แสดงถึงความร่วมมือระหว่างคณะเภสัชศาสตร์ หรือมหาวิทยาลัยกับแหล่งฝึกปฏิบัติงาน และแสดงให้เห็นว่าแหล่งฝึกปฏิบัตินั้น มีเจตจำนง และถือเป็นความรับผิดชอบในการร่วมผลิตบัณฑิตตามหลักสูตร |  |  |  | เพื่อให้มั่นใจว่านิสิต/นักศึกษา มีแหล่งฝึกปฏิบัติงานที่ชัดเจน |
| ๕.๑.๔) มหาวิทยาลัย/คณะ ต้องมีแผนการพัฒนาความเข้มแข็งทางวิชาการให้แก่แหล่งฝึกปฏิบัติ และอาจารย์แหล่งฝึก  มีระบบให้อาจารย์แหล่งฝึกผู้มีคุณวุฒิที่เหมาะสมของแหล่งฝึกเป็นอาจารย์สมทบ โดยมีระบบความก้าวหน้าทางวิชาการ และการกำหนดตำแหน่งทางวิชาการ |  |  |  | เป็นการพัฒนาอาจารย์ประจำแหล่งฝึกซึ่งสถาบันการศึกษาต้องให้ความสนับสนุน |
| ๕.๒ | **แหล่งฝึกปฏิบัติวิชาชีพหลักสูตรด้านการบริบาลทางเภสัชกรรม**  ๕.๒.๑) กรณีมหาวิทยาลัยที่มีสถานพยาบาล/สถานบริการสาธารณสุขของตนเอง และ มีพันธกิจ ด้านการศึกษาด้วย ควร**มีนโยบายระดับมหาวิทยาลัยสนับสนุน**ให้มีระบบการฝึกปฏิบัติงานด้านเภสัชกรรม การบริบาลทางเภสัชกรรม ที่มีความพร้อม และได้มาตรฐานตามหลักเกณฑ์ที่กำหนด โดยมีแผนการดำเนินการที่ชัดเจน |  |  |  | การมีนโยบายและมีแผน การดำเนินการที่ชัดเจนใน การสนับสนุนให้มีระบบการฝึกปฏิบัติงานด้านเภสัชกรรม  และการบริบาลทางเภสัชกรรม ในโรงพยาบาลของมหาวิทยาลัยที่มีความพร้อมและได้มาตรฐานตามหลักเกณฑ์ที่กำหนด จะทำให้เป็นแบบอย่างที่ดีสำหรับโรงพยาบาลอื่นในการดำเนินงานด้านนี้ต่อไป |
| ๕.๒.๒) กรณีมหาวิทยาลัยที่ไม่มีสถานพยาบาล/สถานบริการสาธารณสุขเป็นของตนเอง ต้องมีความร่วมมือกับสถานพยาบาล/สถานบริการสาธารณสุขในสังกัดอื่น ๆ  ที่มีการบริการเภสัชกรรม และ/หรือการบริบาลทางเภสัชกรรม ที่มีความพร้อมสำหรับการฝึกปฏิบัติวิชาชีพ และได้มาตรฐานตามหลักเกณฑ์ที่กำหนด โดยมหาวิทยาลัย หรือคณะต้องมีหนังสือ/เอกสาร/แผน ที่แสดงถึงความร่วมมือระหว่างคณะเภสัชศาสตร์ หรือมหาวิทยาลัยกับแหล่งฝึกปฏิบัติงาน และแสดงให้เห็นว่าแหล่งฝึกปฏิบัตินั้น มีเจตจำนง และถือเป็นความรับผิดชอบในการร่วมผลิตบัณฑิตตามหลักสูตร |  |  |  | เพื่อให้มีแหล่งฝึกด้านการบริบาลทางเภสัชกรรมที่มีคุณภาพ และเพื่อให้มั่นใจว่านิสิต/นักศึกษามีแหล่งฝึกปฏิบัติงานที่ชัดเจน |
| ๕.๒.๓) คณะต้องจัดให้มีแหล่งฝึกปฏิบัติด้านการบริบาลทางเภสัชกรรมครอบคลุมรายวิชาที่เปิดให้มีการเรียนการสอน โดยอาจครอบคลุมจากหน่วยบริการปฐมภูมิ (Primary Care Unit) ไปจนถึงโรงพยาบาลขั้นตติยภูมิหรือเทียบเท่า ทั้งนี้ การจัดรูปแบบการฝึกปฏิบัติจะต้องจัดให้นิสิต/นักศึกษาได้ลงมือปฏิบัติอย่างเพียงพอ และครบถ้วนสำหรับการสร้างประสบการณ์ด้านวิชาชีพ |  |  |  | คณะจำเป็นต้องจัดให้มีแหล่งฝึกปฏิบัติด้านการบริบาลทาง เภสัชกรรมที่ครอบคลุมรายวิชาที่เปิดให้มีการเรียนการสอน ในหลักสูตร |
| ๕.๓ | **แหล่งฝึกปฏิบัติวิชาชีพหลักสูตรด้าน เภสัชกรรมอุตสาหการหรือสาขาอื่นๆ**  มหาวิทยาลัยต้องมีแหล่งฝึกในสาขาที่เกี่ยวข้อง อย่างครอบคลุม เช่น โรงงานหรือแหล่งฝึกอื่น ๆ ที่ได้รับการรับรองมาตรฐาน จากองค์กร หน่วยงาน/สมาคมทางวิชาชีพที่เกี่ยวข้องในด้านนั้น ๆ โดยมหาวิทยาลัย หรือคณะต้องมีหนังสือ / เอกสาร/แผนที่แสดงถึงความร่วมมือระหว่างคณะเภสัชศาสตร์หรือมหาวิทยาลัยกับแหล่งฝึกปฏิบัติงาน และแสดงให้เห็นว่าแหล่งฝึกปฏิบัตินั้น มีเจตจำนง และถือเป็นความรับผิดชอบในการร่วมผลิตบัณฑิต ตามหลักสูตร หรือคณะ/หน่วยงานอาจเป็นแหล่งฝึกในรายวิชาที่มีความเชี่ยวชาญ ทั้งนี้ ควรมีระบบการดำเนินการตามเกณฑ์แนวปฏิบัติที่ดี หรือสามารถเป็นหลักประกันด้านคุณภาพ |  |  |  | เพื่อให้มีแหล่งฝึกด้านเภสัชกรรมอุตสาหการที่มีคุณภาพและเพื่อให้มั่นใจว่านิสิต/นักศึกษามีแหล่งฝึกปฏิบัติงานที่ชัดเจน |
| ๕.๔ | **แหล่งฝึกประเภทสถานปฏิบัติการเภสัชกรรมชุมชน**  ๕.๔.๑) คณะต้องมีร้านยาของตนเองที่มีคุณสมบัติตามมาตรฐานร้านยาคุณภาพหรือตามวิธีฏิบัติที่ดีทางเภสัชกรรม (Good Pharmacy Practice, GPP) ที่เปิดให้บริการโดยมีอาจารย์หรือเภสัชกรประจำตลอดเวลา และมีความพร้อมสำหรับการศึกษาและการฝึกปฏิบัติงานด้านการบริบาลทางเภสัชกรรม ด้านเภสัชกรรมชุมชน และ/หรือ ด้านเภสัชกรรมปฐมภูมิ ตามหลักเกณฑ์ที่กำหนด |  |  |  | คณะเภสัชศาสตร์ต้องมีร้านยาเป็นของตนเองเพื่อใช้สอนนิสิต/นักศึกษาให้ได้เรียนการจ่ายยาในสถานการณ์จริง ตั้งแต่ก่อนออกฝึกปฏิบัติงานในชั้นปีที่ ๖ ตลอดจนใช้ฝึกปฏิบัติในชั้น ปีที่ ๖ |
| ๕.๔.๒) ร้านยาอื่นๆ ที่เป็นแหล่งฝึกต้องเป็นร้านยาที่สภาเภสัชกรรมรับรองคุณภาพหรือตามวิธีฏิบัติที่ดีทางเภสัชกรรม (GPP) และมหาวิทยาลัยหรือคณะต้องมีหนังสือ /เอกสาร/แผนที่แสดงถึงความร่วมมือระหว่างคณะเภสัชศาสตร์ หรือมหาวิทยาลัยกับแหล่งฝึกปฏิบัติงาน และแสดงให้เห็นว่าแหล่งฝึกปฏิบัตินั้น มีเจตจำนงและถือเป็นความรับผิดชอบในการร่วมผลิตบัณฑิตตามหลักสูตร รวมทั้งต้องมีความพร้อมสำหรับการศึกษา และการปฏิบัติงานด้านการบริบาลทางเภสัชกรรมด้านเภสัชกรรมชุมชน และ/หรือ ด้านเภสัชกรรมปฐมภูมิ ตามหลักเกณฑ์ที่กำหนด |  |  |  | เพื่อให้มีแหล่งฝึกด้านร้านยา ที่มีคุณภาพและเพื่อให้มั่นใจว่านิสิต /นักศึกษามีแหล่งฝึกปฏิบัติงานที่ชัดเจน |
| ๕.๕ | **แหล่งฝึกอื่น ๆ**  ๕.๕.๑) แหล่งฝึกที่เป็นสถานที่ผลิตทุกประเภท ต้องได้รับการรับรองมาตรฐานจากสำนักงานคณะกรรมการอาหารและยา หรือเทียบเท่า |  |  |  | หากในหลักสูตรมีการฝึกปฏิบัติงานด้านใด คณะฯ ก็ต้องมีแหล่งฝึกด้านนี้ที่มีคุณภาพ ให้นักศึกษาได้ฝึก |
| ๕.๕.๒) แหล่งฝึกด้านเภสัชศาสตร์สังคม และการบริหารเภสัชกิจ ต้องมีความพร้อมสำหรับการศึกษาและการฝึกทักษะปฏิบัติงานด้านเภสัชศาสตร์สังคมและการบริหาร เภสัชกิจ ตามหลักเกณฑ์ที่กำหนดครอบคลุมทั้งนโยบายและการพัฒนาระบบยา/สุขภาพ การคุ้มครองผู้บริโภค การสร้างเสริมสุขภาพ มาตรการ/แนวทางที่ชัดเจนในการส่งเสริมการใช้ยาที่เหมาะสมปลอดภัย และจรรยาบรรณในการประกอบวิชาชีพ |  |  |  | หากในหลักสูตรมีการฝึกปฏิบัติงานด้านเภสัชศาสตร์สังคมและการบริหารเภสัชกิจ คณะฯก็ต้องมีแหล่งฝึกด้านนี้ ที่มีคุณภาพให้นักศึกษาได้ฝึก |
| ๕.๕.๓) แหล่งฝึกที่เน้นการวิจัย และพัฒนาเภสัชภัณฑ์ ต้องมีการดำเนินการตามเกณฑ์แนวปฏิบัติที่ดี ตามหลักเกณฑ์ที่กำหนด |  |  |  | หากในหลักสูตรมีการฝึกปฏิบัติงานด้านการวิจัยและพัฒนาเภสัชภัณฑ์ คณะฯ ก็ต้องมีแหล่งฝึกด้านนี้ที่มีคุณภาพ ให้นักศึกษาได้ฝึก |
|  | ๕.๕.๔) มหาวิทยาลัยหรือคณะต้องมีหนังสือ /เอกสาร/แผนที่แสดงถึงความร่วมมือระหว่างคณะเภสัชศาสตร์ หรือมหาวิทยาลัยกับแหล่งฝึกปฏิบัติงาน และแสดงให้เห็นว่าแหล่งฝึกปฏิบัตินั้น มีเจตจำนง และถือเป็นความรับผิดชอบในการร่วมผลิตบัณฑิตตามหลักสูตร และต้องมีคุณสมบัติ และความพร้อมสำหรับการศึกษาและการฝึกปฏิบัติงาน ตามหลักเกณฑ์ที่กำหนด |  |  |  | เพื่อให้มั่นใจว่านิสิต/นักศึกษา มีแหล่งฝึกปฏิบัติงานที่ชัดเจน |
| ๕.๖ | **แผนการฝึกปฏิบัติวิชาชีพและคู่มือ**  สถานศึกษาจะต้องจัดทำคู่มือและแผนการฝึกปฏิบัติวิชาชีพ อันประกอบด้วย คู่มือนิสิต/นักศึกษา คู่มืออาจารย์เภสัชกรประจำแหล่งฝึก และคู่มืออาจารย์ของสถานศึกษาที่ทำหน้าที่รับผิดชอบการฝึก โดยพร้อมให้คณะอนุกรรมการทำการตรวจประเมิน |  |  |  | การมีคู่มือและแผนการฝึกปฏิบัติวิชาชีพ ทั้งคู่มือนิสิต/นักศึกษา คู่มืออาจารย์เภสัชกรประจำแหล่งฝึก และคู่มืออาจารย์ของสถานศึกษา เป็นการแสดง ถึงการเตรียมความพร้อมในการจัดการฝึกปฏิบัติงานให้นิสิต/นักศึกษา |
| **ปัจจัยที่ ๖ ระบบการดูแลนิสิต/นักศึกษา และระบบอาจารย์ที่ปรึกษา** | | | | |  |
| ๖.๑ | มีระบบการดูแลนิสิต/นักศึกษา และมีหน่วยงานในคณะฯ รับผิดชอบชัดเจน |  |  |  | ระบบการดูแลนิสิต/นักศึกษา ให้เรียนได้อย่างมีประสิทธิภาพและมีความสุขเป็นสิ่งสำคัญประการหนึ่งในการจัดการเรียนการสอน |
| ๖.๒ | จัดให้มีฐานข้อมูลนิสิต/นักศึกษา มีระบบรักษาความลับ ซึ่งนิสิต/นักศึกษาและผู้เกี่ยวข้องเท่านั้นที่มีสิทธิเข้าถึงข้อมูล |  |  |  | ฐานข้อมูลนิสิต/นักศึกษา เป็นสิ่งสำคัญในการดูแลนิสิต/นักศึกษา เพื่อให้ทราบปัญหาเบื้องต้น เช่น สถานะทางเศรษฐกิจ และข้อมูลที่ใช้ในการติดต่อนิสิต/นักศึกษา |
| ๖.๓ | จัดให้มีสถานที่และกิจกรรมพัฒนานิสิต/นักศึกษาซึ่งครอบคลุมทั้งด้านวิชาการ กีฬา สุขภาพ นันทนาการ บำเพ็ญประโยชน์ และศิลปวัฒนธรรม |  |  |  | สถานที่และกิจกรรมพัฒนานิสิต/นักศึกษาเป็นองค์ประกอบที่สำคัญประการหนึ่งที่ทำให้เรียนได้อย่างมีประสิทธิภาพและมีความสุขซึ่งเป็นสิ่งสำคัญประการหนึ่งในการจัดการเรียนการสอน |
| ๖.๔ | มีสวัสดิการด้านสุขภาพ ทั้งในด้านสร้างเสริมสุขภาพ ป้องกันโรค และดูแลรักษาเมื่อเจ็บป่วย |  |  |  | สวัสดิการด้านสุขภาพและดูแลรักษาเมื่อเจ็บป่วยเป็นองค์ประกอบที่สำคัญประการหนึ่งที่ทำให้เรียนได้อย่างมีความสุข |
| ๖.๕ | จัดให้มีอาจารย์ที่ปรึกษาให้แก่นิสิต/นักศึกษาทุกคน เพื่อติดตามความก้าวหน้าของการศึกษา ให้ความช่วยเหลือและป้องกันแก้ไขปัญหาการศึกษาและปัญหาอื่น ๆ และช่วยส่งเสริมเจตคติอันดีงามให้แก่นิสิต/นักศึกษา |  |  |  | เพื่อให้นิสิต/นักศึกษาได้มีที่ปรึกษาเมื่อมีปัญหาด้านการเรียนและเรื่องอื่น ๆ ในระหว่างเรียน |
| ๖.๖ | จัดให้มีระบบรับเรื่องและติดตามเรื่องร้องเรียนจากนิสิต/นักศึกษา |  |  |  | เพื่อให้นิสิต/นักศึกษาเรียนอย่างมีความสุข |
| **ปัจจัยที่ ๗ อาคารสถานที่ อุปกรณ์ ประกอบการเรียนการสอน และการวิจัย** | | | | |  |
| ๗.๑ | มหาวิทยาลัยที่ดำเนินการหลักสูตรเภสัชศาสตร์ มีอาคารสถานที่ของคณะ โดยมีห้องผู้บริหาร ห้องทำงานของอาจารย์ ห้องทำงานของบุคลากรสนับสนุน เพียงพอต่อ การดำเนินการอย่างมีคุณภาพ |  |  |  | คณะต้องมีอาคารสถานที่ของคณะที่เพียงพอต่อการดำเนิน งานให้มีประสิทธิภาพ |
| ๗.๒ | **ห้องเรียน**  ๗.๒.๑) มีจำนวนห้องเรียนและขนาดพื้นที่เหมาะสมกับจำนวนนิสิต/นักศึกษา |  |  |  | คณะต้องมีห้องเรียนที่เหมาะสม เพียงพอต่อการดำเนินงานให้มีประสิทธิภาพ |
| ๗.๒.๒) มีการจัดลักษณะห้องเรียนเหมาะสมกับการสอนแบบต่างๆ ได้แก่ การสอนแบบบรรยายพร้อมกันทั้งชั้นเรียน การสอนกลุ่มย่อย เป็นต้น |  |  |  | คณะต้องมีห้องเรียนในลักษณะที่เหมาะสม เพียงพอต่อการดำเนินงานให้มีประสิทธิภาพ |
| ๗.๓ | **ห้องปฏิบัติการ**  ๗.๓.๑) มีจำนวนห้องปฏิบัติการที่มีขนาดพื้นที่ที่เหมาะสมกับจำนวนนิสิต/นักศึกษา |  |  |  | คณะฯ ต้องมีห้องปฏิบัติการ ที่เหมาะสม เพียงพอต่อการดำเนินงานให้มีประสิทธิภาพ |
| ๗.๓.๒) มีโครงสร้าง และสิ่งอำนวยความสะดวกตามมาตรฐานห้องปฏิบัติการวิทยาศาสตร์ตามสภาเภสัชกรรมกำหนด |  |  |  | คณะฯ ต้องมีห้องปฏิบัติการ ที่มีโครงสร้างและสิ่งอำนวยความสะดวกที่ได้มาตรฐานเพื่อให้นิสิต/นักศึกษาเรียนปฏิบัติการได้อย่างมีประสิทธิภาพ |
| ๗.๓.๓) มีการจัดโต๊ะปฏิบัติการตามความเหมาะสมของลักษณะวิชา |  |  |  | คณะฯ ต้องมีโต๊ะปฏิบัติการที่เหมาะสมเพื่อให้นิสิต/นักศึกษาเรียนปฏิบัติการได้อย่างมีประสิทธิภาพ |
| ๗.๓.๔) มีอุปกรณ์ เครื่องมือ เครื่องแก้ว วัสดุสารเคมี ผลิตภัณฑ์ยาและอื่นๆ สำหรับปฏิบัติการที่สอดคล้องกับวัตถุประสงค์การปฏิบัติการจำนวนเพียงพอ และพร้อมใช้ โดยกำหนดให้มีจำนวนอุปกรณ์เครื่องมือที่จำเป็นโดยคิดเป็นสัดส่วนจำนวนนิสิต/นักศึกษาต่อเครื่องในห้องปฏิบัติการแต่ละห้อง |  |  |  | คณะฯ ต้องมีอุปกรณ์ เครื่องมือ เครื่องแก้ว วัสดุสารเคมี ผลิต ภัณฑ์ยา ฯลฯ เพียงพอต่อการฝึกปฏิบัติได้ให้มีประสิทธิภาพ |
| ๗.๓.๕) มีระบบความปลอดภัยต่าง ๆ ตามลักษณะความจำเป็นของแต่ละห้องปฏิบัติการตามหลักเกณฑ์ที่กำหนด เช่น การเก็บแก๊ส/วัตถุไวไฟทางหนีไฟที่ชัดเจนไม่มีสิ่งกีดขวาง เครื่องดับเพลิง อ่างล้างตา ฝักบัวชำระล้างร่างกายเมื่อสัมผัสสารเคมีหรือวัตถุอันตราย สัญญาณเตือนภัย ระบบเก็บและแยกขยะอันตรายหรือมีพิษ ตู้ดูดควัน ระบบระบายอากาศ เป็นต้น |  |  |  | คณะฯ ต้องมีห้องปฏิบัติการที่ปลอดภัยสำหรับการฝึกปฏิบัติ |
|  | ๗.๓.๖) มีระบบไฟฟ้า น้ำ และแก๊ส โดยติดตั้งและมีระบบควบคุมอย่างปลอดภัย |  |  |  | คณะฯ ต้องมีห้องปฏิบัติการที่มีระบบไฟ น้ำเหมาะสมและปลอดภัย ต่อฝึกปฏิบัติ |
| ๗.๔ | **โสตทัศนูปกรณ์** มีโสตทัศนูปกรณ์ที่เหมาะสม และจำนวนเพียงพอกับการเรียนการสอนรายวิชาต่างๆ และพร้อมใช้ |  |  |  | คณะฯ ต้องมีโสตทัศนูปกรณ์ในจำนวนที่เหมาะสม เพียงพอต่อการดำเนินงานให้มีประสิทธิภาพ |
| ๗.๕ | **ห้องวิจัย** มีการจัดสถานที่ตามมาตรฐานห้องปฏิบัติการตามหลักเกณฑ์ที่กำหนด ขนาดพื้นที่ จำนวนห้อง มีอุปกรณ์การวิจัยเหมาะสมเพียงพอกับการวิจัยของอาจารย์และนิสิต/นักศึกษา |  |  |  | คณะฯ ต้องมีห้องวิจัยที่มีมาตรฐานที่เหมาะสม เพียงพอต่อการดำเนินงานให้มีประสิทธิภาพ |
| ๗.๖ | **บรรยากาศ และสภาพแวดล้อม** มีบรรยากาศและสภาพแวดล้อมที่ดีในการสร้างเสริมสุขภาพ |  |  |  | บรรยากาศและสภาพแวดล้อมที่ดีเป็นการเอื้อต่อการเรียนอย่างมีความสุข |
| **ปัจจัยที่ ๘ ห้องสมุดและสื่ออิเล็กทรอนิกส์** | | | | |  |
| ๘.๑ | **ตำราวารสารและทรัพยากรสารสนเทศ**  ๘.๑.๑) ต้องมีตำราวารสาร และทรัพยากรสารสนเทศเหมาะสม และเพียงพอสำหรับนิสิต/นักศึกษาและอาจารย์ โดยอาจเป็น hard copy หรืออิเล็กทรอนิกส์ก็ได้ |  |  |  | ตำรา วารสารและทรัพยากรสารสนเทศเป็นสิ่งสำคัญสำหรับการจัดการเรียนการสอน |
|  | ๘.๑.๒) มีตำราหลักทางเภสัชศาสตร์ที่ทันสมัย ไม่ต่ำกว่าสาขาวิชาละ ๕ ชื่อเรื่องโดยอาจเป็น hard copy หรืออิเล็กทรอนิกส์ ก็ได้ |  |  |  | เพื่อให้นิสิต/นักศึกษามีตำราหลักของแต่ละสาขาทางเภสัชศาสตร์ที่ทันสมัย โดยอาจเป็น hard copy หรืออิเล็กทรอนิกส์ก็ได้ |
|  | ๘.๑.๓) มีวารสารทางเภสัชศาสตร์ต่างประเทศ จำนวนไม่น้อยกว่า ๕ ชื่อเรื่อง โดยอาจเป็น hard copy หรืออิเล็กทรอนิกส์  ก็ได้ |  |  |  | เพื่อให้นิสิต/นักศึกษามีวารสารของแต่ละสาขาทางเภสัชศาสตร์ ที่ทันสมัย โดยอาจเป็น hard copy หรืออิเล็กทรอนิกส์ก็ได้ |
|  | ๘.๑.๔) มีวารสารทางเภสัชศาสตร์ และวารสารของสมาคมวิชาชีพที่เกี่ยวข้องในประเทศ ไม่น้อยกว่า ๕ ชื่อเรื่อง โดยอาจเป็น hard copy หรืออิเล็กทรอนิกส์ก็ได้ |  |  |  | เพื่อให้นิสิต/นักศึกษามีวารสารของแต่ละสาขาทางเภสัชศาสตร์ ที่ทันสมัย |
| ๘.๒ | **สื่ออิเล็กทรอนิกส์**  ๘.๒.๑) มีสื่ออิเล็กทรอนิกส์ หรือ อุปกรณ์/เครื่องคอมพิวเตอร์จัดไว้ในที่ต่าง ๆ ตามความเหมาะสมเพื่อให้นิสิต/นักศึกษาสามารถค้นข้อมูลความรู้จากฐานข้อมูลต่างๆ ได้อย่างเพียงพอ |  |  |  | เพื่อให้นิสิต/นักศึกษามีความสะดวกในการค้นค้นคว้าข้อมูล |
|  | ๘.๒.๒) ต้องมีฐานข้อมูล และตำราอิเล็กทรอนิกส์ที่ทันสมัย อย่างน้อยในระดับมหาวิทยาลัย ในจำนวนที่เพียงพอต่อการให้นิสิต/นักศึกษาสามารถค้นคว้าหาข้อมูลอ้างอิงทางด้านเภสัชศาสตร์และวิทยาศาสตร์สุขภาพ |  |  |  | เพื่อให้นิสิต/นักศึกษามีฐาน ข้อมูลให้นักศึกษาค้นคว้าข้อมูลที่ทันสมัย |
| ๘.๓ | จัดสรรพื้นที่และบรรยากาศให้นิสิต/นักศึกษาใช้เป็นที่อ่านหนังสือ ศึกษาค้นคว้าหาความรู้ให้เหมาะสมและเพียงพอกับนิสิต/นักศึกษา |  |  |  |  |
| **ปัจจัยที่ ๙ แหล่งงบประมาณและประมาณการงบประมาณ** | | | | |  |
| ๙. | ประมาณการงบประมาณเพียงพอสำหรับการดำเนินการเรียนการสอนตามหลักสูตร รวมทั้งการพัฒนาอาจารย์ |  |  |  | มหาวิทยาลัยต้องจัดสรรงบประมาณที่เพียงพอให้คณะเภสัชศาสตร์สามารถดำเนินงานได้อย่างมีประสิทธิภาพ |
| **ปัจจัยที่ ๑๐ ระบบประกันคุณภาพการศึกษา** | | | | |  |
| ๑๐. | จำนวนผู้สอบผ่านในการสอบความรู้ ผู้ขอขึ้นทะเบียนและรับใบอนุญาตเป็น ผู้ประกอบวิชาชีพเภสัชกรรมของผู้สำเร็จการศึกษา โดยนับจากจำนวนผู้เข้าสอบครั้งแรกในปีนั้นและนับรวมการสอบทุกครั้งของปีต้องไม่ต่ำกว่าร้อยละ ๕๐ หากผลการสอบผ่านต่ำกว่าร้อยละ ๕๐ แต่ไม่ต่ำกว่าร้อยละ ๒๕ สภาเภสัชกรรมจะลดระดับการรับรองหลักสูตรลงมาเป็นการรับรองแบบมีเงื่อนไข โดยคณะจะต้องพัฒนาคุณภาพการผลิตบัณฑิตเพื่อให้จำนวนผู้สอบผ่านไม่ต่ำกว่าร้อยละ ๕๐ ให้ได้ภายใน ๓ ปี หากไม่สามารถทำได้ สภาเภสัชกรรม อาจเพิกถอนการเห็นชอบหลักสูตร และการรับรองปริญญา และหากผลการสอบ ผ่านต่ำกว่าร้อยละ ๒๕ ติดต่อกัน ๒ ปี  สภาเภสัชกรรมอาจพิจารณาเพิกถอนการเห็นชอบหลักสูตรและการรับรองปริญญา “ทั้งนี้ ในปีใดที่มีเฉพาะผู้สำเร็จการศึกษาตกค้างที่ใช้เวลานานกว่าระยะเวลาตามหลักสูตรเข้าสอบ และไม่มีผู้สำเร็จการศึกษาในระยะเวลาตามหลักสูตรก็ให้ถือว่าปีนั้นมีการสอบของผู้สำเร็จการศึกษาของสถาบันนั้นด้วย” |  |  |  | การกำหนดจำนวนผู้สอบผ่านในการสอบความรู้ผู้ขอขึ้นทะเบียนและรับอนุญาตเป็น ผู้ประกอบวิชาชีพเภสัชกรรมเป็นปัจจัยหนึ่งในการรับรองสถาบัน เพื่อให้คณะเภสัชศาสตร์ ใส่ใจผลผลิตของ ตนเองให้ครบกระบวนการ มิใช่สอนเพียงให้นิสิต/นักศึกษาสำเร็จการศึกษาเท่านั้น แต่ควรดำเนินการให้นิสิต/นักศึกษาประสบผลสำเร็จในการสอบ ขึ้นทะเบียนเป็นผู้ประกอบ วิชาชีพเภสัชกรรมด้วย |
| **ปัจจัยที่ ๑๑ การวิจัย** | | | | |  |
| ๑๑. | สนับสนุนให้มีการวิจัย โดยจัดสรรสิ่งอำนวยความสะดวก ทุนวิจัยที่เพียงพอ  จัดภาระการทำงานโดยเอื้อโอกาสให้อาจารย์ทำการวิจัย |  |  |  | การวิจัยเป็นภารกิจที่สำคัญประการหนึ่งของอาจารย์มหาวิทยาลัย คณะฯ ควรจัดสรรสิ่งอำนวยด้านการวิจัยให้อาจารย์ |

**ผลการพิจารณารับรอง ต้อง “มี” ทุกข้อตามเกณฑ์จึงจะรับรองสถาบัน ๕ ปี (ยกเว้นสถาบันที่เปิดใหม่)**

**หากมีไม่ครบทุกข้อจะให้การรับรองแบบมีเงื่อนไข ๑ ปี**